Magasini tänav

Magasini tänav on tänav Tallinnas Kesklinna linnaosa Veerenni asumis.Tallinna tänavanimed. KNAB. 

Tänav algab Ravi tänavalt, kulgeb lõuna suunas, ristub Naeri, Herne, Puhke, Tare ja Vaikse tänavaga ning lõpeb Õilme tänaval.

Tänava pikkus on umbes 770 meetrit. Herne tänavast Ravi tänavani ulatuv lõik on ühesuunaline.

Magasini tänava ääres asub Kodu park. Magasini tänava äärde jääb pärast Herne tänavaga ristumist lääne pool Siselinna kalmistu. Päris Magasini tänava äärde ulatus omal ajal Juudi kalmistu, mille aga nõukogude võim 1960. aastatel hävitas ja autoparklaks muutis. Tänapäeval meenutab kadunud surnuaeda vaid säilinud paemüürile pandud mälestustahvel.

Ajalugu
Magasini tänav sai nime 1885. aastal.Päring kohanimeandmebaasist. Eesti kohanimed Tänava saksakeelne nimi oli Magazinstrasse ja venekeelne nimi Магазинная улица. Magasini tänava nimi tulenes sõjaväeladudest ehk nn magasinidest, mille juurde tänav viis.Aleksander Kivi. Tallinna tänavad. Tallinn, 1972, lk. 123 
pisi|Magasini ja Herne tänava ristmik
pisi|left|Vaikne tänav 1 / Magasini tänav 28
pisi|left|Magasini tänav Tallinnas
pisi|Tallinna vana juudi kalmistu taastatud värav 28. septembril 2023
pisi|

"Magasini tänava lõpus, kus lõpeb majaderida ja algavad linnaäärsed heinamaad, Tallinna kuulus "dshungel", pättide ja iga inimliku ilme kaotanud naiste suvine asupaik, seisab kahekordne, hall kivimaja, hulga korstnatega. See on Tallinna ja Harjumaa vangide hooldamise seltsi poolt asutatud ja üleval peetav vanglast vabanenute varjupaik. ... Kuid koht ja ümbrus ei ole varjupaigal kõige meeldivam. Talvel valitseb veel vaikus, kuid suvel sünnib siin asju, mida kesklinnas liikuv pealinnalane uneski ei näe. Suvel elavad " pätid" "dshunglis". Iga päev, eriti laupäeviti, kihab heinamaa seltskonna põhjakihi jätistest. Tee "dshunglisse" läheb varjupaigast mööda. Siin veetakse joobnud naisi juukseid pidi, pussitatakse, pekstakse. Juba Magasini tänava otsa juures võib suvel näha "pättide" asukohti lepaokstest või vanast presendiräbalast tehtud telgikese kujul. Nendes telkides, heinaküünides ja ka otse lagedal heinamaal leiavad aset "pättide" jõledad joomise- ja armastusstseenid." Varjupaik oli asutatud 1924. aastalElu merehädalised. Rahvaleht, 3. jaanuar 1928, nr. 1, lk. 4.. 

Magasini tänava lõpus Siselinna kalmistu ääres asus 1926. aastal ehitatud Tallinna Tiisikushaigla hoone. 

Magasini tänav 20 hoonesMagasini 20, epl.delfi.ee, 30.03.1996 asus Tallinna linna aurupesumaja, teenindusettevõte asub hoones ka tänapäevalSAARMAS AS - Magasini 20, Tallinn.

1939. aastal nimetati Magasini tänav, Tallinna linnavolikogu pooltRida Tallinna tänavaid ümberristimisele, Päewaleht, nr. 110, 23 aprill 1939 Magasi tänavaks.

Teise maailmasõja järel rajati Magasini tänaval sõjaväeladude ehk magasinide kohale aastatel 1944–1949 sõjavangilaager, hilisem Eesti NSV Siseministeeriumi Paranduslike Tööde Valitsuse poolkinnise, üldrežiimiga koloonia nr 5 (JUM 422/5, Alice Tisleri tänav 31a) ja Eesti Justiitsministeeriumi Vanglate Ameti Tallinna vangla (Magasini 35). NSV Liidu Siseministeeriumi kinnipidamiskohtade valve sisevägede polk s/o 7519 asus Rahumäe teel Tallinnas.
pisi|left|Tallinna Tiisikusehaigla hoone, Magasini 29
12. juulil 1949 anti sellele tänavale naispunakaartlase Alice Tisleri nimi ja aastatel 1949–1990 oli tänava nimi Alice Tisleri tänav.

1963. aastal hävitati Tallinna vana juudi kalmistu, 1967. aastal rajati kalmistule Eesti NSV Autotranspordi ja Maanteede Ministeeriumi Vabariikliku Autotranspordi Trusti Tallinna Autokaubaveo Valitsuse Autotranspordibaasi nr 1 automajand ja Koondis Tallinna Autoveod 1. filiaal (Alice Tisleri tänav 10).

Aadressil Magasini tänav 32b tegutses Tallinna I Toidukaubastu kaupluse Vilnius filiaalkauplus ÕilmeErastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k., Riigi Teataja.

1966. aastal moodustati NSV Liidus ajateenijatest miilitsapataljonid, üks selline loodi ka Tallinnas. Hoone Tisleri 31a Tallinnas asus NSV Liidu Siseministeeriumi Sisevägede Eriotstarbeline Miilitsa Üksikpataljon (осмбм) s/o 5460 – Tallinna MiilitsapataljonRauno Võsaste, "Eestlased miilitsapataljonis. Sõjaväeosa nr 5460 lugu" ISBN 9789949018628, Kirjastus: Ferricrux, 2020 . 

Magasini tänava nimetus taastati 3. augusti 1990. aasta Tallinna Linnavalitsuse määrusegaMagasini tn [-1939; 3.08.1990 LVm K-VR Alice Tisleri tn (1949–1990)], www.eki.ee (vaadatud 10.05.2021)., 1. jaanuarist 1991.

Aadressil Magasini tänav 31a asus Eesti taasiseseisvumise järel esmalt Eesti Kaitseväe Vahipataljon ning 1993–2003 Õhutõrjedivisjon ja Õhuväe Staap.

 Hoonestus 

Magasini tänav 28 // Vaikne tänav 1 asub 1925. aastal valminud Vaikse tänava elamurajoonis arhitekt Eugen Habermanni projekteeritud hoone. Kultuurimälestis nr 82498249 Elamu Vaikne t 1, 1925. a, Kultuurimälestiste register 
Magasini 29 krundil asus 1950. aastatel Tallinna Linna Nakkushaigla.Kalender-märkmik. Eesti NSV Ajalehtede-ajakirjade kirjastus, Tallinn, lk 130.
Magasini 31, endine Tallinna vangla, mis suleti Magasini tänaval 2018. aastal, mil Rae valla ja Tallinna piiril valmis uus vanglakompleks."Endine Tallinna vangla ala läheb 8,4 miljoni euroga enampakkumisele" ERR, 31. oktoober 2024
Magasini 34 asus Ida-Tallinna Keskhaigla Haigekassa ravikindlustusega hõlmamata isikutele ambulatoorse üldarstiabi ja statsionaarse ravi ITK Magasini üksus.Tallinn annab haigla tasuta üürile, Äripäev, 24. aprill 2007

Viited

Kategooria:Kesklinna linnaosa tänavad
Kategooria:Veerenni